তিনি আবারও বলেন, দুটি রাজনৈতিক দলই বর্তমানে একটি চ্যান্ঞ্জের মধ্যে দিয়ে যাচ্ছে। ফলে এখনো পর্যন্ত কেউ বলেনি আমরা নির্বাচনে অংশগ্রহণ করব না বা নির্বাচনকে প্রতিহত করব। কারণ সরকারের কিছু দায়বদ্ধতা রয়েছে এবং মাননীয় প্রধানমন্ত্রী আগেই বলেছেন, ২০১৪ সালের ৫ই জানুয়ারি তার পছন্দের ছিল না। অন্যদিকে, বিএনপির পক্ষে নির্বাচন থেকে দূরে সরে যাওয়ার সুযোগ নেই। তাই এমন পরিস্থিতিতে নির্বাচন কেমন হবে এমন ভাবনা নাগরিকদের মাঝে আছে। নাগরিকদের মাঝে উৎকন্ঠা বিরাজ করছে।সকলেই বুঝে এবারের পরিস্থিতিটা ভিন্ন।